Leda (palydovas)
Leda arba Jupiteris XIII – vienas iš Jupiterio palydovų. Atrasta Charles T. Kowal 1974 m. rugsėjo 14 d., nors formaliai Ledos atradimo data yra 1974 m. rugsėjo 11 d., kai buvo apdorotos per tris dienas gautos nuotraukos (nuo rugsėjo 11 iki 13 d.; Leda buvo matoma visose nuotraukose). Leda pavadinta Spartos karaliaus Tindarėjo žmonos, Aitolijos karaliaus Testijo duktės, vardu (žr. Leda). Leda priklauso Himalijos palydovų grupei.